
ACTA SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 
I. 


ARCHISODALITATI A PERPETUA ADORATIONE IN ABBATIALI ECCLESIA LABACENSI 
ERECTAE FACULTAS DATUR ALIAS SODALITATES EIUSDEM INSTITUTI ET 
NOMINIS UBIQUE GENTIUM IN PERPETUUM AGGREGANDI. 


PIUS PP. X. 


Ad perpetuam rei memoriam. — Nobis exponendum curavit supre- 
mus Moderator Archisodalitatis a Perpetua Adoratione, hoc pietatis et 
caritatis opus, quod rogatu Venerabilis Dei servi: Francisci losephi 
Rudigier, Episcopi Linciensis, a fel. rec. Pio Papa 1X Decessore Nostro 
usque ab anno mpcccLxxvii sub patrocinio S. Benedicti in Abbatiali 
Ecclesia Labacensi per similes Apostolicas Litteras erectum fuit, quod- 
que animas Purgatorio igne detentas adiuvare studet, iam per easdem 
Litteras facultate pollere, sibi alias eiusdem nominis Sodalitates in 
Imperio Austro-Hungarico sive erectas sive erigendas aggregandi. Cum 
vero huiusmodi Consociationes etiam extra memoratum Imperium 
exortae sint, suppliciter idem Moderator Nos rogavit, ut novo Archiso- 
dalitatem ipsam privilegio ditaremus, quo huius generis instituta, ubi- 
que terrarum existentia, sibi adiungere queat. Nos hisce votis obsecun- 
dantes, ac de Omnipotentis Dei misericordia ac BB. Petri et Pauli 
Apostolorum Eius auctoritate confisi, praesentium tenore Apostolica 
Auctoritate Nostra potestatem praedictae Archisodalitatis officialibus 
sodalibusque praesentibus ac futuris perpetuo largimur, cuius vi quas- 
libet sodalitates eiusdem nominis atque instituti, ubique gentium de 
respectivi ordinarii consensu vel erectas vel in posterum erigendas, 
servatis tamen forma Constitutionis rec. me. Clementis PP. VIII Deces- 

soris Nostri, aliisque ordinationibus Apostolicis hac super re editis, aggre- 
gare, et cum ipsis omnes et singulas indulgentias, peccatorum remissiones 
ac poenitentiarum relaxationes eidem Archisodalitati ab hac S. Sede con- 
cessas, quaeque aliis impertiri queunt, communicare licite possint ac 
valeant. Decernentes praesentes Nostras Litteras firmas, validas atque 
efficaces semper existere et fore, suosque plenarios et integros effectus 
sortiri et obtinere, illisque ad quos spectat et in posterum spectabit, in 
omnibus et per omnia plenissime suffragari, sicque in praemissis per 
quoscumque iudices ordinarios vel delegatos iudicari et definiri debere, 
atque irritum esse et inane, si secus super his a quoquam, quavis aucto- 
ritate, scienter vel ignoranter contigerit attentari. Non obstantibus con- 
stitutionibus et ordinationibus Apostolicis, etiam speciali et individua 
mentione ac derogatione dignis, ceterisque omnibus in contrarium facien- 
tibus quibuscumque. 

Datum Romae apud S. Petrum sub annulo Piscatoris, die 1 Martii 
mcMx, Pontificatus Nostri anno septimo. 

R. Carp. Merry DEL VAL, 


L. #R S. a Secretis Status. 
Il. 
ERECTIO VICARIATUS APOSTOLICI ERYTHRAEI. 
PIUS PP. X. 


Ad futuram rei memoriam. — Ecclesiarum omnium cura Nobis divi- 
nitus commissa, illud praecipue postulat, ut quum in aliqua regione 
fidelium numerus non minus quam clerus aucti sint, atque in ea quotidie 
magis bona opera florescant, regionem ipsam ad potiorem dignitatis gra- 
dum evehamus, quo aeternae incolarum saluti facilius prospiciatur. Hune 
quidem progressum iucundo accepimus animo in Erythraea Praefectura 
evenisse, iam sollertiae ac laboribus Fratrum Ordinis Minorum Capulato- 
rum demandata. Et cum supremus eiusdem Ordinis Minister una cum 
suo Definitorio in proponendo Nobis successore bo: me: Michaélis a Car- 
bonara, optime de ea Missione meriti, non modo peropportunum, verum 
etiam necessarium sibi videri exposuerit, memoratam Praefecturam in 
Vicariatum Apostolicum erigi; Nos, de consilio VV. FF. NN. S. R. E. Cardi- 
nalium Sacro Christiano nomini propagando pro negotiis ritus orientalis 
praepositorum, enixis huiusmodi votis censuimus obsecundandum. In 
hane enim sententiam venimus, prae oculis habentes tum ingentem ter- 
ritorii amplitudinem, in quo plurima templa, stationes, Seminarium ac 
puerorum utriusque sexus scholae existunt, tum postremis hisce tem- 

poribus populi et Sacerdotum frequentiam, qui in spirituale eius bonum 
summa alacritate incumbunt. Nam ibi catholici tantummodo ad plus 
quam sedecim millia iam, Deo favente, pervenerunt, et praeter Apostolicos 
praedicti Ordinis Fratrum Capulatorum Missionarios, qui illic in vinea 
Domini desudant ac laborant, suam quoque operam cum eis consociant 
Presbyteri saeculares Orientalis seu Abyssinii ritus, qui in praesens 
quinquaginta numerum excedunt. Itidem autem sive puellabus insti- 
tuendis, sive exercendae caritati Moniales e Congregatione S. Annae se 
penitus addicunt. Quae omnia cum ita sint, omnes et singulos quibus 
hae Litterae Nostrae favent, peculiari benevolentia complectentes, Motu 
Proprio ac certa scientia et matura deliberatione Nostra, de Apostolicae 
potestatis plenitudine, praesentium vi, Praefecturam Apostolicam Ery- 
thraeam in Vicariatum Apostolicum eiusdem nominis erigimus et insti- 
tuimus cum omnibus et singulis iuribus, honoribus, privilegiis, indultis, 
quae ad huiusmodi Vicariatus Apostolicos pertinent. Decernentes has 
Litteras firmas, validas et efficaces semper existere et fore, suosque ple- 
narios et integros effectus sortiri atque obtinere, illisque ad quos spectat 
vel spectare poterit, in omnibus et per omnia plenissime suffragari; 
sicque in praemissis per quoscumque ludices ordinarios et delegatos 
iudicari ac definiri debere, atque irritum esse et inane si secus super 
his a quoquam, quavis auctoritate, scienter vel ignoranter contigerit 
attentari. Non obstantibus Nostra et Cancellariae Apostolicae regula de 
iure quaesito non tollendo, aliisque Constitutionibus et Sanctionibus 
Apostolicis, licet speciali et individua mentione ac derogatione dignis, 
in contrarium facientibus quibuscumque. 
Datum Romae apud S. Petrum sub annulo Piscatoris die vm Fe- 
bruarii mpccccxi Pontificatus Nostri anno octavo. 
R. Carp. Merry DEL VAL, 
L. 5 S. a Secretis Status. 


III. 


PECULIARES CONCESSIONES PRO MISSIS VOTIVIS 
IN PATRIARCHALI BASILICA S. MARIAE ANGELORUM IN PORTIUNCULA 
CELEBRANDIS. 


PIUS PP. X. 


Ad perpetuam rei memoriam. — Perinsignis Patriarchalis Basilica 
Sanctae Mariae Angelorum in Portiuncula, Ordinis Minorum Caput et 
Mater, etiam secundi Ordinis Minoritici parens fuit atque altrix. Po- 
tiores enim inter laudes, quibus Sanctuarium ipsum, in toto Christiano 

orbe commendatum, iure ac merito nobilitatur, illa maxime accensenda 
est, quod locus idem a pia virgine Assisiensi Clara electus fuerit, in 
quo se totam Deo consecraret, rudem Seraphicae religionis tunicam ab 
ipso legifero Patre Francisco obtinens. Refcrunt Ordinis Franciscalis 
fastoruin scriptores, nocte, quae diein decimam nonam Martii mensis 
anni mccxi praecessit, Claram Virginem, fluxa omnia et labilia mundi 
contemnentem, crino tonso coram altari Dominae nupsisse aeterno 
sponso. Nobilem siquidem puellam, domo, civitate et consanguineis dere- 
lictis, ad Sanctae Mariae in Portiuncula aedem festinasse referunt; ean- 
dem a fratribus, qui ante Sacram aram Deo excubias observabant, 
accensis lucernis fuisse receptam, et mox, recisis crinibus, proiectisque 
divitibus ornamentis, quibus erat induta, in manibus Sancti Francisci 
repudii libellum mundo tradidisse. Sic eodem in Sanctuario, quo Fran- 
ciscus prima Ordinis sui fundamenta posuerat, Virginum quoque Fran- 
ciscalium institutum ortum esse scriptores testantur, ita quidem ut 
liquido appareat, utramque religiosam familiam ex unico fonte, nempe a 
Deiparae Virginis gremio, promanasse. Nec supervacaneum quidem hic 
Nobis videtur piam mirandi illius facti traditionem memorare, quod 
iidem rerum Franciscdlium scriptores evenisse referunt per hyemem 
annorum mccxIx-mccxx. Legimus in eorum narrationibus, Franciscum Pa- 
trem, votis annuentem Sanctae Virginis Clarae, illam ad S. Mariae 
ab Angelis ad mensam invitasse, eandemque locum ubi tonsa fuerat, 
atque ubi se primum Divino Sponso mancipaverat, coelesti laetitia per- 
fusam, longos post annos revisisse. Exhibito prius Angelorum Reginae 
humili obsequio, Franciscum paupere in mensa humi parata, ut mos illi 
erat, cum Clara et sociis decubuisse, primoque ferculo Franciscum Pa- 
trem tam suaviter, tam alte, ac tam sancte de Deo loqui coepisse, ut 
ipse, Clara, ceterique adstantes in extasim rapti fuerint. Ipsis autem ad 
Deum raptis, oculisque ac manibus ad Coelum elatis, Assisii et Betonii 
vicinorumque oppidorum civibus, visa esse omnia comburi, et coeno- 
bium ipsamque Sacram aedem sylvasque continentes immani incendio 
flagrare. Accurrentibus vero confestim auxilio, ne incendii quidem vesti- 
gium apparuisse, sed coenobium subeuntes Franciscum, Claram socios- 
que invenisse circa mensam humillimam ad Dominum raptos ac virtute 
indutos ex Alto. Tum comperisse incendii speciem a divini amoris flam- 
ma manasse, novo in Coenaculo Paraclyti Spiritus ignes arsisse. Oh 
vere sanctorum omnium sanctissi::us appellari locus potest, dignusque 
propterea cui honores tribuantur amplissimi! Tantae sanctitatis fama, me- 
moriisque tam gloriosis adducti, Romani Pontifices Nostri Decessores 
Ecclesiam Sanctae Mariae Angelorum in Portiuncula, singularibus gra- 

tiis ac privilegiis ornarunt; Nosque eorundem vestigiis insistentes, per 
similes Apostolicas Litteras, die x1 Aprilis mensis anno mpccccrx pisca- 
toris annulo obsignatas, super enunciatis privilegiis ac iuribus rite 
recognitis et auctis, Ecclesiam ipsam in Portiuncula, caput et Matrem 
Ordinis Minorum, Basilicam Patriarchalem et Cappellam Papalem decla- 
ravimus. Nunc autem cum dilectus filius Iosephus Bucefari, Minister 
Fratrum Minorum ad regularem provinciam de Portiuncula pertinen- 
tium, votis Sacerdotum ad Sanctuaria Assisiensia peregrinantium, non 
minus quam Religiosorum suorum obsecundans, Nos enixis precibus 
adierit, ut privilegium impertiamur, ex quo Sacerdotibus in Portiuncu- 
lae sacello Sacrum facturis, ex Apostolica Auctoritate liceat Missam 
votivam de Sancta Clara Assisiensi celebrare, iisdem diebus atque iis- 
dem iuribus, quibus memoratae Nostrae Litterae Missam votivam de 
Sancto Patre Francisco ibidem celebrari permittunt, Nos animo repe- 
tentes Sanctae illius Virginis, secundi Ordinis, idest Monialium omnium 
Franciscalium institutricis, gloriosa vitae acta, ut eadem, illo in templo, 
quo ad coelestis sponsi nuptias festinans, alterum illum ordinem felici- 
ter inchoavit, peculiari cultu recolatur, optatis his piis annuendum 
paterna voluntate existimavimus. Quae cum ita sint, Apostolica Nostra 
Auctoritate, vi praesentium, perpetuum in modum concedimus, ut in Sa- 
cello Portiunculae apud Basilicam Patriarchalem Sanctae Mariae Ange- 
lorum, iisdem diebus atque iisdem iuribus ac privilegiis, quibus Nostrae 
Litterae die x1 Aprilis mensis anno mpccccix, eadem hac forma datae, 
Missam votivam de Sancto Patre Francisco ibidem permittunt, fas siet 
cuique Sacerdoti Sacrum facturo, Missam votivam de Sancta Clara As- 
sisiensi rite litare. Ut autem peregrinantium Sacerdotum tum spirituali 
solatio, tum commoditati latius consulamus, facultatem similiter Apo- 
stolica benignitate addimus, ut Sacerdotes peregrinantes, seu peregri- 
nantium duces, utramque Missam, nempe de Sancto Francisco Patre, ac 
de Sancta Clara Virgine, etiam ad altare Maius Arae Pontificiae nuper 
consecratae cohaerens, celebrare queant. Tandem Patriarchalem eandem 
Basilicam nova et quidem singulari voluntatis Nostrae significatione 
cohonestare volentes, de Apostolicae Nostrae potestatis plenitudine con- 
cedimus et largimur, ut ipsam ad Aram Maximam a Sacerdotibus pere- 
grinis, vel peregrinantium ducibus, non modo Missae Sanctorum Fran- 
cisci et Clarae Assisiensium, sed etiam Missa Virginis Deiparae eadem 
ac illae ratione, more votivo peragi possit; nec non ut si qua ex his 
tribus Missis cum cantu sit habenda, ipsa, maxime pro peregrinorum 
commodo, non solum a Sacerdotibus peregrinis, et peregrinantium duci- 
bus, verum etiam ab aliis presbyteris, servatis rite servandis, queat decan- 

tari. Decernentes praesentes Litteras firmas, validas atque efficaces sem- 
per existere et fore, suosque plenarios et integros effectus sortiri et 
obtinere, illisque ad quos spectat, et in posterum spectabit, in omnibus 
et per omnia plenissime suffragari, sicque in praemissis per quoscumque 
iudices ordinarios vel delegatos iudicari et definiri debere, atque irritum 
esse et inane si secus super his a quoquam, quavis auctoritate, scienter 
vel ignoranter contigerit attentari. Non obstantibus Constitutionibus et 
Ordinationibus Apostolicis, etiam speciali et individua mentione ac dero- 
gatione dignis, ceterisque omnibus in contrarium facientibus quibus- 
cumque. Volumus autem ut praesentium Litterarum transumptis, seu 
exemplis etiam impressis, manu alicuius Notarii publici subscriptis et 
sigillo personae in ecclesiastica dignitate constitutae munitis, eadem 
prorsus fides adhibeatur quae adhiberetur ipsis praesentibus si forent 
exhibitae vel ostensae. 

Datum Romae apud S. Petrum, sub annulo Piscatoris, die 1x Fe- 
bruarii mcmx1, Pontificatus Nostri anno octavo. 


R. Carp. Merry DEL VAL, 
L. 48 S. a Secretis Status. 


EPISTOLA 


AD IACOBUM CARD. GIBBONS, ARCHIEPISCOPUM BALTIMORENSIUM, OB LITTERAS 
OBSEQUII AC VENERATIONIS PLENAS, BEATISSIMO PATRI, NOMINE ETIAM 
CETEROROUM ANTISTITUM AMERICAE VASHINGTONII] CONGREGATORUM REVE- 
RENTER MISSAS. 


Dilecte fili Noster, salutem et Apostolicam Benedictionem. — Minime 
sane praeter opinionem accidit ac spem ut tu quoque, Dilecte Fili Noster, 
novum praeberes veteris necessitudinis tuae testimonium, iniurias sci- 
licet et ipse expostulando quibus proximo Septembri dum heic Romae 
captae Urbis celebraretur memoria, palam lacessiti fuimus ac procaciter. 
Quod quidem testimonium eo gratius accidit quo uberius. Etenim non 
tuae tantum extitit pietatis nuncium, sed et pietatis Antistitum qui 
tecum una Washingtonium nuper convenerant; quorum omnium et 
iudicia et sensus, sensui iudicioque tuo simillima, litterae tuae declara- 
runt. Cepimus inde suavissimae iucunditatis fructum, quantum aliquis 
ex optatissima re capere potest maximum: ac pietatis Nostrae partes 

duximus tibi rescribere ut gratias ageremus; quas sane pergratum 
facies si, verbis Nostris, iis egeris quos in hac studiorum significatione 
socios habuisti. His porro, tibique in primis, Clerisque populisque 
cuiusque vestrum concreditis coelestia munera adprecamur, eorumdem- 
que auspicem atque insimul benevolentiae Nostrae testem, Apostolicam 
Benedictionem peramanter impertimus. 

Datum Romae, apud Sanctum Petrum, in praeludio Natalis Christi 
humani generis Servatoris, anno mcmx, Pontificatus vero Nostri octavo. 


PIUS PP. X. 


S. CONGREGATIO CONSISTORIALIS 


I. 
ROMANA. 


DE COMPETENTIA IN ECCLESIASTICIS LEGIBUS INTERPRETANDIS. 


Sacrae Congregationi Consistoriali ea quae sequuntur dubia pro- 
posita sunt solvenda: 

1.° an, post ordinationem Romanae Curiae a Pio PP. X statu- 

tam, Sacrae Congregationi-Concilii adhuc competat exclusiva facultas 

authentice interpretandi omnia Concilii Tridentini decreta, quae ad mo- 

rum reformationem, disciplinam aliaque huiusmodi pertinent, Summo 


Pontifice consulto; 
2.° an facultas authentice interpretandi Concilii Tridentini decreta 


aliasque leges ecclesiasticas vi Constitutionis Sapienti Consilio sit sin- 
gulis Sacris Congregationibus commissa secundum propriam cuiusque 
competentiam, salva Romani Pontificis approbatione; 

3.° an eadem potestas competat sacris tribunalibus Romanae 
Rotae et Signaturae Apostolicae; 

4° an iisdem sacris tribunalibus competat saltem facultas decreta 
Concilii Tridentini aliasque leges ecclesiasticas interpretandi iuridice in 
casibus particularibus, ita nempe ut ius faciant inter partes in causa. 

Emi Patres huius Sacrae Congregationis in generali coetu die 9 Fe- 
bruarii 1911 habito, omnibus mature perpensis, respondendum cen- 
suerunt: 
Ad I et III negative; ad II et IV affirmative. 

In sequenti vero die, quum hae dubiorum resolutiones SSmo D. N. 
Pio PP. X ab infrascripto Cardinali Secretario relatae sint, Sanctitas Sua 
eas ratas habuit et confirmavit. 

Datum Romae ex Aedibus eiusdem Sacrae Congregationis, die 11 
Februarii anno 1911. 


C. Carp. De Lat, Secretarius. 


L. & S. 


Scipio Tecchi, Adsessor. 


Il. 


NOMINATIONES EPISCOPORUM. 


SSmus D. N. Pius PP. X, decreto Sacrae Congregationis Consisto- 
rialis, elegit: 

14 ianuarii 1911. — R. P. D. Bernardum Pizzorno, iam episcopum 
titularem Comanensem in episcopum cathedralis ecclesiae Cremensis. 


16 ianuarii. — R. P. D. loseph Butt, archidioecesis Westmonaste- 
riensis, pro-rectorem Collegii S. Bedae in Urbe, in episcopum titularis 
ecclesiae Cambysopolitanae cum deputatione in auxiliarem R. P. D. Fran- 
cisci Bourne. archiepiscopi Westmonasteriensis. 


19 ianuarii. — R. P. D. Sebastianum Herscher, iam episcopum 
Lingonensem in archiepiscopum titularis ecclesiae Laodicenae. 


20 ianuarii. — R. D. Antonium Bauer in archiepiscopum titularis 
ecclesiae Pessinuntinae cum deputatione in coadiutorem cum futura 
successione R. P. D. Georgii Posilovic, archiepiscopi Zagabriensis. 

27 ianuarii. — R. P. D. Angelum Mariam Dolci iam archiepisco- 
pum Nazianzenum, in archiepiscopum ecclesiae archiepiscopalis Amal- 
phitanae. 

> 

1 februarii 1911. — R. D. Cletum Cassani in episcopum titularis 
ecclesiae Thaciae Montanae cum deputatione in auxiliarem R. P. D. Ae 
milii Parodi, archiepiscopi Turritani. 

3 februarii 1911. — R. D. Aloisium Niella, in episcopum cathe- 
dralis ecclesiae Corrientensis. 

4 februarii. — R. D. loannem Baptistam Hierl, in episcopum titu- 
laris ecclesiae Theuchirensis cum deputatione in auxiliarem R. P. D. Fran- 
cisci Antonii Henle, episcopi Ratisbonensis. 

6 februarii. — R. D. Michaélem de Lima Valverde, in episcopum 
cathedralis ecclesiae S. Mariae in Brasilia. 


— R. D. Andream Karlin in episcopum cathedralium ecclesiarum 
Tergestinae et Iustinopolitanae. 


9 februarii. — R. P. D. Oliverium de Durfort Civrac de Lorge, in 
episcopum cathedralis ecclesiae Lingonensis. 


— R. D. Michaélem de La Mora, in episcopum cathedralis eccle- 
siae da Zacathecas. 


10 februarii. — R. D. Eugenium Giambro, in episcopum cathedralis 
ecclesiae Sarsinatensis. 

14 februarii. — R. P. D. Ioannem Capitoli, iam episcopum Ther- 
mularum in episcopum cathedralis ecclesiae Balneoregiensis. 


— R. D. Ferdinandum Rodolfi, in episcopum cathedralis ecclesiae 
Vicentinae. 


21 februarii. — R. D. Ioannem Scotti, in episcopum cathedralis 
ecclesiae Cariatensis. 


28 februarii. — R. D. Petrum Goebl, in episcopum titularis eccle- 
siae Sinopensis cum deputatione in Auxiliarem R. P. D. Maximiliani de 
Lingg, episcopi Augustae Vindelicorum. 


Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


| = 

S. CONGREGATIO DE SACRAMENTIS 


I. 


INSTRUCTIO AD ORDINARIOS CIRCA STATUM LIBERUM 
AC DENUNCIATIONEM INIT1 MATRIMONII. 


Perlatum haud semel est ad hanc S. Congregationem de disciplina 
Sacramentorum, in quibusdam regionibus parochos matrimoniis adsistere, 
praesertim advenarum, non comprobato rite ac legitime statu libero con- 
trahentium, eiusque rei causa non defuisse qui alteras nuptias attentare 
sint ausi. 

Haud pauci praeterea Ordinarii conquesti sunt, initorum notitiam 
connubiorum, quae vi decreti: Ne temere, editi a S. C. Concilii die 
mensis Augusti anno mpccccvil, transmittenda est ad parochum bapti- 
smi coniugum, saepe omni fidei testimonio esse destitutam debitisque 
indiciis carere. 

Ad haec incommoda removenda Emi Patres huius S. Congregatio- 
nis in generali conventu habito in aedibus Vaticanis die vn mensis 
Februarii Mpccccx!, praescribenda censuerunt ea quae sequuntur: 

I. In memoriam redigatur parochorum haud licere ipsis adesse 
matrimonio, nisi constito sibi legitime de libero statu contrahentium, 
servatis de iure servandis: (Cfr. Decr. Ne temere, n. V, § 2); iidemque 
praesertim moneantur ne omittant baptismi testimonium a contrahen- 
tibus exigere, si hic alia in paroecia fuerit illis collatus. 

II. Ut autem quae n. IX, § 2 memorati Decreti praescripta sunt 
rite serventur, celebrati matrimonii denuntiatio, ad baptismi parochum 
transmittenda, coniugum eorumque parentum nomina et agnomina de- 
scripta secumferat, aetatem contrahentium, locum diemque nuptiarum, 
testium qui interfuerunt nomina et agnomina, habeatque parochi sub- 
scriptum nomen cum adiecto parochiali sigillo. Inscriptio autem accu- 
rata indicet paroeciam, dioecesim, oppidum seu locum baptismi coniu- 
gum, et ea quae ad scripta per publicos portitores tuto transmittenda 


pertinent. 
III. Si forte accidat ut, adhibitis etiam cautelis, de quibus n. I, 


baptismi parochus, in recipienda denuntiatione matrimonii comperiat 
alterutrum contrahentium aliis nuptiis iam esse alligatum, rem quan- 
tocius significabit parocho attentati matrimonii. 

IV. Ordinarii sedulo advigilent ut haec praescripta religiose ser- 
ventur, et transgressores, si quos invenerint, curent ad officium revo- 
care, adhibitis etiam, ubi sit opus, canonicis poenis. 

Ex Aedibus eiusdem S. C. die 6 Martii 1911. 


D. Carp. Ferrata, Praefectus. 


L. S. 
Ph. Giustini, Secretarius. 


II. 
VENETIARUM 


PROBATIONIS MATRIMONII. 


Emus Patriarcha Venetiarum S. C. de disciplina Sacramentorum 

sequens proposuit 
DUBIUM. 

An et quibus in casibus quibusque sub conditionibus admitti valeat 
tamquam sufficiens probatio initi matrimonii simplex affirmatio eorum 
qui ex America aliisve dissitis regionibus adveniunt, quotiescumque docu- 
mentum vel alia legitima probatio celebrationis matrimonii aut omnino 
haberi nequeat, aut nonnisi admodum difficulter et post longum tempus 
cum interea rerum adiuncta moram inquisitionis non patiantur. 

Cui dubio Emi ac Revmi Patres in plenariis Comitiis habitis die 
17 Februarii 1911, re mature perpensa, respondendum censuerunt: 

Imprimis curandum diligentissime est, ut factum contracti matri- 
monii legitimis probationibus ostendatur: quae probationes, licet studiose 
quaesitae, si haberi nequeant, deferatur partibus iuramentum, quo pro- 
priam assertionem confirment: hoc praestito, partes habeantur tamquam 
legitimo matrimonio coniunctae, earumque proles ut legitima. Eacipiendi 
tamen sunt casus, in quibus ius plenam probationem requirit ex. gr. si 
agatur de praeiudicio alterius matrimonii vel de ordinibus suscipiendis. 

Matrimonium autem per iuramentum ut supra confirmatum inscri- 
batur non quidem in communi matrimoniorum libro, sed in distincto 
libello ad hoc destinato. 

Ex Aedibus eiusdem S. C. die 6 Martii 1911. 


D. Carp. Ferrata, Praefectus. 


L. 


Ph. Giustini, Secretarius. 

S. CONGREGATIO DE PROPAGANDA FIDE 


I. 


MISSIO DE LINZOLO TRANSFERTUR AD I[URISDICTIONEM VICARIATUS DE UBANGHI 
SEU CONGI GALLICI SUPERIORIS. 


DECRETUM. 

Ut missionis de Linzolo, quae nunc intra Apostolici Vicariatus 
Congi Gallici Inferioris seu de Loango fines continetur, aptius regimini 
prospiciatur, opportunum consilium visum est, attentis geographicis 
regionum conditionibus, eam missionem ad finitimi Vicariatus de Uban- 
ghi seu Congi Gallici Superioris iurisdictionem transferre. Ad quem 
effectum Emi Patres huius S. Congregationis Christiano Nomini Propa- 
gando in Plenariis Comitiis habitis die 23 superioris Ianuarii censuerunt 
limites Vicariatus Apostolici de Ubanghi a flumine Djoué proferendos 
esse occidentem versus ad flumen Loulu, ab Apostolico Vicariatu de 
Loango eum territorium tractum dismembrando, qui inter praedicta 
flumina Djoué et Loulu interiacet, illumque ad Vicariatum de Ubanghi 
adnectendo; ita ut posthac uterque memoratus Vicariatus ad invicem sepa- 
retur per lineam ductam a fontibus fluminis Ogoué secus flumen Loulu 
influens in Niara, usque ad punctum septentrionale provinciae Mayanga 
in Congo Belgico. Hanc vero Emhorum Patrum sententiam SSmo D. N. 
Pio div. prov. PP. X ab infrascripto eiusdem S. Congregationis Secre- 
tario relatam in Audientia diei 7 vertentis mensis Februarii, Sanctitas 
Sua benigne probavit ratamque habuit, ac praesens ea super re Decretum 
expediri mandavit. 

Datum Romae, ex Aedibus S. C. de Propaganda Fide, die 14 Fe- 
bruarii anno 1911. 

Fr. H. M. Carp. Gotti, Praefectus. 


L. 4 S. Aloisius Veccia, Secretarius. 
II. 
PROFERUNTUR LIMITES PRAEFECTURAE APOSTOLICAE UBANGHI-CHARI. 
DECRETUM. 


Ut limites Praefecturam Apostolicam de Ubanghi-Chari ab Apo- 
stolico Vicariatu Africae Centralis seu de Sudan separantes congruentius 
determinarentur ad evangelizationis operam, attentis illarum regionum 

adiunctis, promovendam; Eri Patres huius S. Consilii Christiano Nomini 
Propagando in Plenaria Congregatione habita die 23 superioris mensis 
Ianuarii, censuerunt eiusdem Apostolicae Praefecturae de Ubanghi-Chari 
limites septentrionem versus in territorio Congi Gallici usque ad deci- 
mum latitudinis Borealis gradum esse proferendos, talem territorii tra- 
ctum a praedicto Vicariatu Apostolico Africae Centralis dismembrando. — 
Hance vero Emorum Patrum sententiam SSmo D. N. Pio div. prov. PP. X 
ab infrascripto eiusdem S. Congregationis Secretario relatam in Audientia 
diei 7 vertentis Februarii, Sanctitas Sua benigne probavit ratamque habuit, 
ac praesens ea super re Decretum expediri mandavit. 

Datum Romae, ex Aedibus S. Congregationis de Propaganda Fide, 
die 14 Februarii anno 1911. 


Fr. H. M. Gorti, Praefectus. 
L. S. 
Aloisius Veccia, Secretarius. 


S. CONGREGATIO RITUUM 


RATISBONEN. 


DE EDENDIS PROPRIIS CANTUM LITURGICUM CONTINENTIBUS. 


Fridericus Pustet, Sanctae Sedis Apostolicae et S. Rituum Con- 
gregationis typographus, de consensu Rmi sui Ordinarii Ratisbonensis, 
humiliter expetivit a Sacra Rituum Congregatione, ut ipsa declarare 
dignaretur, quis modus servandus sit de expetenda approbatione Pro- 
priorum alicuius Dioecesis vel Ordinis ad Graduale vel Antiphonale 
Romanum Vaticanae editionis, et praesertim : 

I. Utrum Propria, quae exhibent cantum gregorianum, indigeant 
Approbatione Sacrae Rituum Congregationis pro prima editione ? 

II. Et quatenus affirmative ad I, utrum etiam pro sequentibus 
editionibus ? 

III. Et quatenus negative ad II, utrum praeter licentiam Ordinarii 
loci, in quo praedicta Propria evulgantur, requiratur insuper licentia 
Antistitis respectivi Ordinis vel Dioecesis ? 

IV. Qua approbatione indigeant illa Propria ad Graduale vel Anti- 
phonale Romanum Vaticanae editionis, quae exhibent cantum grego- 
rianum notis modernis transcriptum ? 

Et Sacra eadem Congregatio, ad relationem subscripti Secretarii, 
audita Commissionis Liturgicae sententia, una cum voto Praesidis Com- 
missionis de musica et cantu sacro, reque sedulo perpensa ac discussa, 
ita respondendum censuit : 

Ad I. Affirmative: et singula cuiuslibet Proprii seu novi Officii aut 
Missae folia, apud quemlibet typographum composita, in triplici exem- 
plari vel singillatim vel simul sumpta ad Sacram Rituum Congrega- 
tionem pro revisione et definitiva approbatione transmittantur ; praeha- 
bita quidem licentia illius Ordinarii loci vel Moderatoris supremi Ordinis 
sive Instituti, in cuius usum paratur editio, quae veluti typica pro futuris 
editionibus inserviet. 

Ad II. Negative, dummodo subsequentes editiones cum prima typica 
editione sive Proprii sive novi Officii aut Missae fideliter concordent ; 
prouti Decretum sacrae Rituum Congregationis sub die 11 Augusti 1905, 
quod Instructiones circa editionem et approbationem librorum cantum 
liturgicum gregorianum continentium exhibent, omnino declarat et 
iubet. 

Ad III. Requiritur pro subsequentibus editionibus tam approbatio 
Ordinarii Dioecesis vel Moderatoris Supremi Ordinis seu Congregationis, 
in cuius usum ipsae editiones parantur, quam licentia Ordinarii loci, 
in quo huiusmodi editiones conficiuntur et evulgantur. 

Ad IV. Requiritur et sufficit approbatio Ordinarii Dioecesis vel Mo- 
deratoris Ordinis sive instituti, atque licentia Ordinarii illius loci, ubi 
tales editiones parantur sive evulgantur, prouti in responsione ad 
dubium III superius indicatur. 

Declarat autem sacra Rituum Congregatio tum Decretum approba- 
tionis a se dandum primae editioni alicuius Proprii sive novi Officii 
aut Missae cantum gregorianum liturgicum exhibenti cum approbatio- 
nem Ordinarii Dioecesis aut Moderatoris Supremi Ordinis sive Instituti 
atque licentiam Ordinarii loci, ut supra, in scriptis praevie ab editoribus 
expetendam et obtinendam, omnino debere integre et fideliter in prin- 
cipio vel in fine Proprii vel Officii novi aut Missae publicari. 

Atque ita rescripsit, die 24 Februarii 1911. 


Fr. S. Carp. Martinevut, Praefectus. 
L. S. 


+ Petrus La Fontaine, Episc. Charystien., Secretarius. 

SACRA ROMANA ROTA 


MASSILIEN. 


DEPOSITI IUDICIARII. 


Pio Papa X feliciter regnante, Pontificatus Dominationis Suae anno 
octavo. RR. PP. DD. Guilelmus Sebastianelli, Ponens, Seraphinus Many, et 
Franciscus Heiner, Auditores de turno, in quaestione incidentali - Massi- 
lien. - Depositi iudiciarii - inter P. Ioannem Allaria repraesentatum per 
legitimum procuratorem Sac. N. Patrizi, advocatum, et P. Aemilium Ail- 
laud repraesentatum per legitimum procuratorem Sac. A. Colomb, advo- 
catum, interveniente et disceptante in quaestione Rmo Procuratore iustitiae, 
die 20 Ianuarii 1911 sequentem tulerunt sententiam. 

Pendente iudiciali processu causae Massilien. - Diffamationis, con- 
tigit, ut incidentalis quaestio exoriretur, exposcente pro suo munere 
Rmo Promotore iustitiae, ut apud nostrum tribunal, vel apud aerarium 
S. Sedis, pecunia deponeretur, quam actor I. Allaria detinebat nomine 
Congregationis S. Petri in Vinculis. Providae petitioni morem gessit 
R. P. D. Ponens et, auditis Auditoribus de turno, rescripit die 16 Tulii 1910: 
« Obtinuit, et infrascriptus, auditis Auditoribus de turno, iussit ad nor- 
« mam iuris, necnon par. 85 Regul. deponi integram controversam sum- 
«mam in capsa tribunalis S. R. Rotae, idque notificetur Ordinario 
« Massilien. pro notificatione et executione; adhibitis etiam, quatenus 
« opus sit, ecclesiasticis censuris ». At contra praefatum decretum se 
opposuit actor in causa: unde incidentalis quaestio hodie dirimenda 
sub dubio concordato. 

An, attento decreto diei 16 Iulii 1910, sit standum vel recedendum a 
decisis in casu. 

Et in primis animadvertere praestat, controversiam non esse, cuius- 
nam sit pecunia; haec enim ex ipsius actoris confessione certum habet 
dominum, Congregationem videlicet S. Petri in vinculis: nec proinde in 
casu agi de sequestratione proprie dicta, cum haec respiciat res litigiosas, 
sed tantum de deposito iudiciali. Quamvis autem sequestratio generaliter 
prohibita sit, non ita dicendum de deposito. Etenim sequestratio, uti recte 
adnotat Riius Promotor iustitiae in suis animadversionibus n. 10 non 

permittitur; 1° « quia non oportet iudicium ab executione inchoare, sed 
« oportet, ut actor antea de suo iure doceat, reumque super debito con- 
« vincat » ; 2° « quia priusquam actor docuerit de suo iure, praesumptio 
« est pro reo, qui ergo non est turbandus in sua possessione ». Depo- 
situm vero iudiciale praecipitur ad reddendam tutam et securam futurae 
decisionis executionem. Hinc ex nostris Regulis § 85, n. 1 expresse edici- 
tur. « Ponentis est in favorem litigantium eas cautiones, aut fideiussiones 
« praescribere, quae opportunae videbuntur......... -ad consequendum, 
« uti par est, decisionis executionem, quam tribunal iuxta diversas actio- 
« nes forte erit editurum in iudiciis posterioribus ». Et in 2. « Cautio exe- 
« cutione facilis, praeter fideiussionem personae solvendo idoneae, est 
« depositum iudiciale in favorem litigantis..... etc. ». 

Nec desunt in themate iustae causae, quae depositum non tantum 
utile, sed necessarium suadent. Siquidem P. I. Allaria, qui nulla bona 
immobilia possidet, nec aliquam cautionem dedit circa pecuniae, quam 
detinet, restitutionem, nemini unquam patefecit penes quem eamdem 
pecuniam custodiat, et, quod maius est, quam aequet summam. Deinde 
idem Allaria pluries scripsit, se pecuniam non redditurum, nisi ipsius 
fama, quam laesam fuisse contendit, prius restitueretur. Sic in eius epi- 
stola diei 16 Febr. 1906 ad P. Alliaud Superiorem Generalem Instituti 
dicit, se non accepturum esse sententiam iudicialem, etiam Romae 
latam, nisi sub duabus conditionibus, quarum secunda haec est: 
« Que vous aurez accepté de me réhabiliter officielement 14 ot vous 
« et d’autres membres de la Communauté, sciemment ou non, m’avez 
« mis en suspicion, discrédité, avili, et déshonoré peut-étre de quelque 
« fagon en quelque lieux, en quelque temps que se soit! La sentence 
« arbitrale particulitre ou de Rome ne devant sortir a effet que lorsque 
« cette réparation d’honneur et de justice sera compléte ». Ita etiam in 
eius epistola diei 4 Aprilis 1906 ad eumdem. « Que vous reconnaissiez 
« devoir me réhabiliter de la fagon la plus compléte devant les autorités 
« ecclésiastiques, est quelque chose, mais je ne m’en contente pas, vous 
« le devez faire ailleurs encore. Je ne remettrai rien que tout cela ne soit 
« un fait». Sic pariter et fortius in altera epistola diei 12 Maii 1906 ad 
eumdem. « C’est pourquoi je n’ai cessé de vous dire: enlevez l’accusation, 
« que vous savez n’étre qu’une calomnie. Si vous vous refusez 4 cela 
« je n’ai plus qu’a profiter du fruit de mon vol prétendu, et ne répon- 
« drai plus 4 rien, ni 4 personne, que ce soit Rome, Marseille, ou Bar- 
« celone qui parle. C’est bien arrété, ce sera ainsi ». , 

Unde P. Allaria sat clare et vehementer affirmat, non una tantum 
vice, se non restituturum pecuniam Congregationi debitam, nisi prius 

superiores restituerint eius famam, quam praetendit ab eis fuisse lae- 
sam. Si ergo S. Rota in sententia definitiva iudicaverit famam P. I. Al- 
laria non fuisse laesam, idem P. Allaria pecuniam non restitueret, nec 
sententia executioni posset demandari. 

Neque obstat quod Rmus Promotor iustitiae de deposito faciendo 
non egerit in concordatione dubiorum. Potestas enim Ponenti concessa 
in § 85 Reg. abstraxit a concordatione dubiorum, et exerceri potest in 
quolibet iudicii stadio, quoties opportuna videbitur ad consequendam 
executionem decisionis. 

Nec ulterius obstat, quod R. D. Ponens in edendo decreto diei 
16 lIulii audiverit Auditores de turno. Hoc quidem non erat necessarium 
altentis par. 35 ac 38 nostrarum Regularum. Sed hic subintrat regul. 
27 Iuris in VI « Utile non debet per inutile vitiari »; eo magis quod Dihus 
Ponens sic agendo, non privavit partem litigantem beneficio appellationis 
ad turnum, cum sententiae quaecumque incidentales a Turno latae ad 
eundem Turnum via appellationis deferri possint et debeant par. 95, n. 1. 

Neque etiam dicendum, in iudiciis aequalitatem servandam esse 
inter contendentes; proinde depositum exigi quoque deberet ex parte 
Congregationis S. Petri in Vinculis. Nam quod spectat ad fiduciam in 
debitoribus habendam, maximum discrimen extat inter virum privatum, 
qui nulla bona immobilia habet, et facile eludere potest media coer- 
citiva tribunalium ecclesiasticorum, et Congregationem religiosam, quae 
domos, aliave bona immobilia possidet, ac totaliter et in omnibus pendet 
ab Ecclesia. 

Inutiliter tandem asseritur, per pecuniae exhibitionem adversarios 
actoris quasi de victoria gloriari. Etenim in primis S. Rotae tribunal 
id quod iustum est ac legitimum tantum prosequitur. Deinde tantum 
abest quod per iudiciale depositum detrimentum aliquod recipiat 
P. I. Allaria, ut potius per illud luculenter ostenderet, se bono iure 
inniti, atque unum tantum exoptare, propriae videlicet bonae famae 
restaurationem. 

Quibus omnibus sedulo perpensis, nos infrascripti Auditores de 
turno, invocato Christi nomine, pro tribunali sedentes et solum Deum 
prae oculis habentes, decernimus, declaramus, et sententiamus, standum 
esse decisis in decreto 16 [ulii 1910 statuentes, ut iudiciales expensae 
a P. I. Allaria solvantur, reservata Nobis, vel cui de iure, earundem 
expensarum taxatione. 

Ita pronunciamus, mandantes Ordinariis locorum et ministris tri- 
bunalium, ad quos spectat, ut executioni demandent hanc nostram 
sententiam, et adversus reluctantes procedant ad normam sacrorum 

canonum, et praesertim cap. 3 Sess. XXV, De Ref., Concilii Tridentini, 
iis adhibitis exsecutivis et coercitivis mediis, quae magis efficacia et 
opportuna pro rerum adiunctis exstitura sint. 


Romae, die 25 Ianuarii 1911. 

Guilelmus Sebastianelli, Ponens. 
L. S. Seraphinus Many, 

Franciscus Heiner. 
Sac. Tancredes Tani, Notarius. 


SIGNATURA APOSTOLICA 


PHAREN. 
TURIUM ET POENARUM. 


In ordinario Coetu seu Congressu habito die 3 Februarii anni 1911, 
inter EMum ac Rimhum P. D. Card. Vincentium Vannutelli Praefectum 
huius Supremi Tribunalis et infrascriptum a Secretis, propositum fuit 
dubium, an ad plenarii Coetus Emorum Patrum iudicium admittendus 
esset necne recursus interpositus a Rev. D. Cosimo Scarpa parocho 
decano oppidi Cittavecchia dioecesis Pharen. in Dalmatia, contra Rota- 
lem Sententiam emissam die 10 Iunii praeteriti anni 1910, quae confir- 
maverat alteram sententiam eiusdem S. Rotae Tribunalis sub die 29 Tulii 
anni 1909, secus ac expetierat sua nova instantia praefatus D. Cosimus 
Scarpa, qui ad S. Rotae Tribunal appellaverat, eo quod Pharen. Epi- 
scopus eum ab officio decanatus removit poenisque ecclesiasticis mul- 
ctavit, quia Ordinarii praecepto restiterat, et contra ipsum, SS. Cano- 
nibus contemptis, litem apud laicas potestates et civilia tribunalia 
intentare non esset veritus. Iamvero ex diligentissimo prolixoque 
omnium rationum instituto examine, quas actor pro suo tuendo recursu 
adducit, liquido compertum est eas boni iuris fundamento prorsus 
destitui. Ut cetera omnia, magis causidicorum argutias quam solida 
argumenta, silentio praetereamus, illa praecipua ratio, qua se recurrens 
confidit posse evincere Sententiae Rotalis nullitatem, scilicet praesumptus 
defectus competentiae in iudicibus Tribunalis S. Rotae, nihil conficit, imo 
eidem actori adversatur. Quomodocumque enim consideretur dispositio 
Curiae Pharen., seu Decretum, quo ille Episcopus pervicacem actorem, 
detractantem sibi debitam obedientiam et ad civilia tribunalia contra 
ipsum recurrentem, decanatu privavit poenisque ecclesiasticis affecit ; 
id semper necessario legitimeque consequetur, aut ex iure Legis Pro- 

priae aut ex Apostolici Rescripti auctoritate, iudices Tribunalis S. Rotae 
competentes fuisse in emittenda sententia appellata. Nec permittendum, 
quod recurrens tricis ac technis Apostolici Rescripti validitatem audeat 
impetere. Intolerabile porro visum est, actorem, qui plus quam semel 
tum a Curia Metropolitana suae regionis, tum ab ipsis laicis potesta- 
tibus ac demum a S. Rotae Tribunali repulsus fuit, pertinaciter adhuc 
urgere causam, quae adversus debitam legitimo Episcopo obedientiam, 
adversus propria parochi officia, spiritualemque plebanorum aedifica- 
tionem suscepta est, et quae nonnisi contra SS. Canones et Apostolicae 
Sedis reverentiam ulterius per summam iniuriam agitari potest. 

Quare, omnibus istius recursus momentis sedulo ad trutinam revo- 
catis, attentoque etiam Rmi Consultoris voto, perspicue innotuit, eum- 
dei recursum praefati parochi decani D. Cosimi Scarpa contra Rotalem 
Sententiam a limine iuxta Legis Propriae de Romana Curia can. 40, § 2, 
reiiciendum esse. 

Emus igitur Card. Vincentius Vannutelli, huius Supremi Aposto- 
licae Signaturae Tribunalis Praefectus, ita decerni statuit, atque hoc 
decretum per adstantem actuarium confici et expediri iussit, cum sole- 
mnitatibus et clausulis, quae sunt de iure et ad Legis Propriae normam 
requiruntur. 

Datum Romae in Aedibus S. A. S. T. die 3 mensis Februarii anno 
Domini 1911. 


Nicolaus Marini, a Secretis S. A. S. T. 


L. S. 


Iosephus Adv. Fornari, S. T. A. 


SECRETARIA STATUS 


EPISTOLAE 
I. 


AD R. P. D. FRANCISCUM BOURNE, WESTMONASTERIENSIUM ARCHIEPISCOPUM, 
OB LITTERAS PER EUNDEM SANCTITATI SUAE EXHIBITAS A SOCIETATE 
QUAE ANGLICE “ THE CATHOLIC MISSIONARY SOCIETY ,, NUNCUPATUR. 


Ilime ac Revie Domine, 

Litterae, eiusdem Amplitudinis Tuae commendatione praeditae, 
quas per te Beatissimo Patri Sacerdotes Associationi « The catholic 
Missionary Society » adscripti exhibuerunt, quaeque declarant eosdem 

Presbyteros hunc in finem intendere, ut pro viribus ad demulcendos 
illustrandosque animos a fide catholica alienos vel errorum caecitate 
obrutos, eosque in sinum Sanctae Matris Ecclesiae adducendos operam 
navare non desinent, Augusti Pontificis cordi, tot tantisque doloribus 
adfecto, magnum ille quidem sollatium attulerunt. 

Quid enim dulcius, quid iucundius Summo Pastori esse potest, 
quam ut dispersae errantesque oves colligantur, ac unum fiat ovile et 
unus Pastor ? 

Praefatis igitur litteris vehementer gavisus, Beatissimus Pater, dum 
vota promit ut supradicta Sacerdotum Associatio multos bonosque fru- 
ctus adferre possit, omnibus et singulis eiusdem societatis Praesbyteris 
imploratam Apostolicam Benedictionem, supernorum auxiliorum auspi- 
cem, effuso animo impertitur. 

Sensus interim maximae existimationis in te meae confirmans sum 
et permanere gaudeo 

Amplitudinis Tuae 

Romae, die Januarii mcmx!. 


Addictissimus 
L. 4 S. R. Carp. Merry pet VAL. 


II. 


AD R. P. D. IOSEPHUM ALTENWEISEL EPISCOPUM BRIXINENSEM, OB FILIALIS 
DEVOTIONIS OBSEQUIUM, EX PARTE UNIVERSAE DIOECESEOS, BEATISSIMO 
PATRI OBLATUM. 


Di grande e particolare conforto sono giunte al cuore Augusto del 
Santo Padre le molteplici e numerose proteste che si sono fatte, in 
cotesta Diocesi, contro le note ingiurie del Sindaco di Roma, e che la 
S. V. Ilbha e Reviha ha avuto il delicato pensiero di raccogliere e di 
inviare al Santo Padre, come unanime espressione di affetto e di attac- 
camento alla Santa Sede ed al Sommo Pontefice. 

Siffatte proteste che provengono da interi paesi e Municipi (firmate 
dai rispettivi Sindaci e Consiglieri), da Parrocchie, Comunita Religiose, 
Collegi e Seminari, Associazioni Cattoliche, e da persone laiche ed eccle- 
siastiche di ogni ceto e condizione, sono, in vero, una imponente dimo- 
strazione che torna a lode dello zelo dell’Ordinario della Diocesi di Bres- 
sanone, e della viva e profonda fede cattolica dei suoi Diocesani. ll 
Santo Padre pertanto, che, come é ben naturale, ha provato consolazione 

per questo atto di filiale ossequio, e per la parte che cotesti figli spiri- 
tuali hanno preso al suo dolore, mentre ne li ringrazia, insieme alla S. V. 
invia a tutti ed a ciascuno, con effusione di animo e con paterno affetto: 
l’Apostolica Benedizione, pegno di abbondanti grazie celesti. 

Lieto di parteciparle quanto sopra, con sensi di distinta stima mi 
confermo 

Della S. V. Illa e Revma, 


Roma, 18 Gennaio 1911. Servitore 
R. Carp. Merry Det VAL. 
L. +R S. a Secretis Status. 


DIARIUM ROMANAE CURIAE 


S. CONGREGAZIONE DEI RITI 


CONGREGAZIONE ORDINARIA PARTICOLARE. 


Il giorno 21 Febbraio 1911, nel Palazzo Apostolico Vaticano si é tenuta 
la Congregazione Ordinaria Particolare dei Sacri Riti nella quale sono state 
sottoposte al giudizio degli Emi e Rmi Signori Cardinali componenti la mede- 
sima le seguenti cause: 

1. Intorno alla validita dei Processi Apostolici fatti nelle Curie ecclesia- 
stiche di Marsiglia e di Ajaccio sopra due asserti miracoli; e dell’ossequio 
avuto ai Decreti di Urbano VIII per la Causa di Canonizzazione del Beato 
Teofilo da Corte, Sacerdote professo dei Frati Minori. 

2. Intorno alla validita dei Processi Apostolici ed Ordinari costruiti per 
la Causa di Beatificazione e Canonizzazione delle Venerabili Maria Maddalena 
Fontaine e tre sue Compagne delle Figlie della Carita, e delle Venerabili Maria 
Clotilde Angela di S. Francesce Borgia e dieci Compagne di lei dell’ Ordine 
delle Orsoline di Valenciennes. 

3. Intorno alla validita ed al rilievo del Processo Apostolico costruito 
nella Curia di Brescia sopra la fama di santita della vita, delle virtti e dei 
miracoli della Ven. Vincenza Gerosa, fondatrice dell’ Istituto delle Suore di 
Carita in Lovere. 

4. E finalmente intorno al culto, in ossequio ai decreti di Urbano VIII, 
non mai prestato alla Ven. Carolina Barbara Colchen-Carré de Malberg, fon- 
datrice delle Figlie di S. Francesco di Sales. 

CONGREGAZIONE PREPARATORIA. 


ll giorno 7 del corrente mese di Marzo, nel Palazzo Apostolico Vaticano. 
si é tenuta la Congregazione Preparatoria dei Sacri Riti sopra le virti in grado 
eroico della Venerabile Ludovica de Marillac, Vedova Le Cras, Confondatrice 
delle Figlie della Carita. 


SEGRETERIA DI STATO 


NOMINE 


Sua Santita, con biglietto e con Breve della Segreteria di Stato, si é 
degnata di nominare: 


Protonotario Apostolico di numero partecipante : 
7 Marzo 1911. — Mons. Umberto Benigni. 


Protonotario apostolico ad instar participantium: 
6 Febbraio 1911. — Rev. Lorenzo Szubartowicz, Prelato-decano del Ca- 
pitolo Cattedrale di Sandomir. 


Prelati domestici di S. S.: 

28 Gennaio 1911. — Rev. Guglielmo Riordan, della diocesi di Winona 

— Rev. Massimiliano Wurst, della medesima diocesi. 

30 Gennaio. — Rev. Dionisio Gérin, della diocesi di Trois-Riviéres (Ca- 
nada). 

4 Febbraio 1911. — Rev. Ladislao Fudalewski, Prelato decano della Col- 
legiata Opatoriense nella diocesi di Sandomir. 

6 Febbraio. — Mons. Giovanni Csiszarik, Consultore Ecclesiastico della 
I. e R. Ambasciata di Austria-Ungheria. 

7 Febbraio. — Rev. Rev. Roberto Marcucci, Cerimoniere Pontificio. 

9 Febbraio. — Rev. Guglielmo Tommaso Russell, parroco di S. Patrizio 
a Washington. 

15 Febbraio. — Rev. Alessandro Luigi Fichaux, Canonico di Cambrai. 


Sua Santita, con biglietto della Segreteria di Stato, si é¢ degnata di no- 
minare: 


17 Febbraio 1911. — S. E. Reviha il Signor Cardinale Vincenzo Vannu- 
telli, Protettore dell’ Istituto delle Figlie della Carita, Serve dei poveri, dette 
Suore della Provvidenza. 

16 Febbraio. — L’Illmo e Riho Mons. Do Rego Maja, Arcivescovo titolare 
di Nicopoli; il Rev. Don Placido Lugano, Benedettino Olivetano ; il Rev. P. Fi 

lippo Maroto, dei Missionari Figli del S. Cuore Immacolato di Maria, Consultori 
della S. Congregazione dei Religiosi. 

27 Febbraio. — Il R. P. Placido Angelo Rey Lemos, dei Frati Minori 
dell’ Unione Leoniana, Consultore della S. Congregazione Concistoriale. 

2 Marzo 1911. — L’Illmo e Reviho Mons. Giuseppe Aversa, Arcivescovo 
titolare di Sardi, attualmente Delegato Apostolico della Repubblica del Vene- 
zuela, Nunzio Apostolico del Brasile. 

7 Marzo. — Mons. Eugenio Pacelli, Sotto-Segretario della S. Congrega- 
zione degli Affari Ecclesiastici Straordinari. 


ONORIFICENZE 


Il Santo Padre, con biglietto e con Breve della Segreteria di Stato, si é 
degnato di conferire le seguenti onorificenze : 


La Commenda dell’ Ordine di S. Silvestro Papa: 


17 Febbraio 1911. — Al Sig. Teodoro Paolo Koenig, pittore, della diocesi 


di Miinster. 
20 Febbraio. — Al Sig. Cesario Bertinelli, Presidente della Direzione Dio- 


cesana di Gubbio. 


Il Cavalierato dell’Ordine di S. Gregorio Magno, classe civile: 


28 Gennaio 1911. — Al Sig. Roberto Siniscalco, della diocesi di Foggia. 

3 Febbraio 1911. — Al Sig. Rodolfo Dareste de la Chavanne, Avvocato 
a Bourg. 

— Al Sig. Giuseppe Milliat, della diocesi di Belley. 

— Al Sig. Antonio Thievoy, Incaricato d’affari giudiziari a Bourg. 

— Al Sig. Alfredo Villefranche, Avvocato a Bourg. 

— Al Sig. Giuseppe Dupré, Avvocato a Bourg. 

— Al Sig. Giuseppe Mermod, Avvocato a Bourg. 

21 Febbraio — Al Sig.. Enrico Bouchez, dell’arcidiocesi di Parigi. 


Il Cavalierato dell’Ordine di S. Silvestro Papa: 


6 Febbraio 1911.— Al Sig. Gregorio Voith, della diocesi di Transilvania. 

9 Febbraio. — Al Sig. Francesco Ragaller, della diocesi di Monaco di 
Baviera. 

10 Febbraio. — Al Sig. Emilio Carlo Vellunscheg, Segretario dell’ Agen- 
zia diplomatica Austro-Ungarica nel Cairo. 

18 Febbraio. — Al Sig. Giuseppe Schwendt, Segretario di Cancelleria nel- 
lAmbasciata d’Austria-Ungheria presso la S. Sede. 

MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rha Mons. Maggior- 
domo, si é degnata di nominare: 


Camerieri segreti soprannumerari : 
20 Febbraio 1911.— Mons. Giovanni Busciati, dell’archidiocesi di Scutari ; 
— Mons. Francesco Ferenez, della diocesi di Alba Reale ; 
— Mons. Francesco Danko, della diocesi di Ragusa ; 
— Mons. Flaviano Osorio Pimental, dell’archidiocesi di Bahia ; 
— Mons. Giuseppe Cassano, della diocesi di Conversano. 


Cameriere d’onore in abito paonazzo : 
20 Febbraio 1911. — Mons. Francesco Stauracz, dell’archidioc. di Vienna. 
Cappellani segreti d’onore : 


20 Febbraio 1911.— Mons. Antonio Bosci, dell’archidiocesi di Scutari ; 
— Mons. Giuseppe Németh, della diocesi di Giavarino. 


NECROLOGIO 


Febbraio. — Mons. Gustavo Persiani, Ulitore della Sacra Romana Rota. 

— Mons. Francesco Certo, Vescovo titolare di Sinope, Amministratore 
Apostolico della Prelatura nullius di S. Lucia del Mela. 

Marzo. — Mons. Ermanno Dingelstad, Vescovo di Minster. 


CORRIGENDA : 

Litteris Apostolicis « Gravi iamdiu » vulgatis in fasciculo 2 buius vol. 

pag. 53, haec rite praemittenda erat inscriptio: Dilectis filiis catholicis in 
Anglia commorantibus - Pius PP. X. - Dilecti filii, salutem et Apostolicam 


Benedictionem. 


‘ 

